**מגדל החירות** (באנגלית: **Freedom Tower** או **One World Trade Center**) הוא גורד שחקים במנהטן תחתית בניו יורק שנבנה במתחם מרכז הסחר העולמי, בסמוך לחורבות מגדלי התאומים שנהרסו בפיגועי 11 בספטמבר 2001. גובהו 1,776 רגל (541.32 מטר), כשנת העצמאות של ארצות הברית. הוא הבניין הגבוה בחצי הכדור המערבי (הבא אחריו הוא מגדל סנטרל פארק) ובארצות הברית כולה (הבא אחריו מחוץ לניו יורק הוא מגדל ויליס בשיקגו) והבניין השביעי בגובהו בעולם. הוא נחנך בנובמבר 2014. המגדל נחשב לאחד מסמליה של ניו יורק ומנהטן בעיקר.

התוכניות
--------

מגדלי התאומים שבמרכז הסחר העולמי קרסו בעקבות פיגועי 11 בספטמבר 2001. בשנת 2002 נהגה רעיון לשיקום המתחם, שכלל את שחזור המגדלים. המגדלים החדשים תוכננו כך שייראו כקודמיהם, אך יהיו גבוהים יותר בחמש קומות, וכן עמידים וחזקים יותר. במיקום המקורי נבנתה האנדרטה הלאומית והמוזיאון לפיגועי 11 בספטמבר, ועל כן המתחם תוכנן לעמוד כשלושים מטר דרומה. משפחות רבות של נספים בפיגועים תמכו מאוד בתוכנית ואף אישים מפורסמים כמו דונלד טראמפ הביעו את תמיכתם הנרחבת בפרויקט, אשר לא התקבל לבסוף.

בראש הפרויקט עמד האדריכל דניאל ליבסקינד, אשר נודע בעיצוביו הסוחפים, המסמלים אירועים או תקופות בולטות הקשורות אל אופי המקום. בפברואר 2003 חשף ליבסקינד את עיצובו הראשון של המגדל. בעיצוב הראשון והלא-שגרתי הבניין כלל כ-55 קומות אשר לבדן יתנשאו לגובה של 300 מטרים בערך או פחות, וכי במקביל אליהם תתנשא אנטנה רחבה בקוטר של למעלה מעשרה מטרים בעלת עיצוב צבעים טרופיים וחופשיים, אשר תוסיף למגדל 241.3 מטרים. משטרת ניו יורק דחתה את העיצוב, כאשר הבינה כי העיצוב מסוכן וכי אנטנת הזכוכית תוכל להתנפץ ולגרום לקריסת הבניין, ובדצמבר 2003 חשפו האדריכלים דניאל ליבסקינד ודייוויד צ'יילדס במסיבת עיתונאים את עיצובו המחודש של המגדל, בו המגדל יכלול 60 קומות של משרדים, שתי קומות של מסעדות, וקומת תצפית. מעל הקומה האחרונה של המגדל בעיצוב זה יוצבו כחמישים קומות נוספות, אשר נעמדות על עמוד ברזל ועשויות זכוכית בלבד, ולכן נבנות ליופי בלבד. גם רעיון זה נדחה על ידי משטרת ניו יורק מחשש לפיגועי תופת, אף על פי שלבניין צורה טרפזית ושקריסתו תהיה קשה מהבניינים שקדמו לו. בשני העיצובים הקודמים תוכנן פארק זיכרון בדרום הבניין, ובו אלומת אור שמנצנצת לשמיים. בשני העיצובים הוקף הבניין בנייני משרדים רגילים לגמרי.

הדמיה של תוכנית "מגדלי התאומים 2" שהוצעה
בתחילת שנת 2004 הודיעה משטרת ניו יורק כי יש לערוך שינויים בתכנון הפרויקט מכיוון שנעשה שימוש מופרז בזכוכית, דבר שעלול לעורר חשש ביטחוני מפני פיגועי תופת באזור. לבסוף הוחלט שהמגדל יוזז למרחק 25 מטר מהרחוב והכביש הראשי; כן הוחלט כי הוא יעמוד על בסיס בגובה עשרים קומות (כ־60 מטרים) - כל זאת מחשש לפיגועי פתע ממכוניות תופת באזור. עשרים קומות הבסיס ישמשו כקומות שירות ורק קומות 21 ומעלה ישמשו למשרדים.

ב-2004 הציעו האדריכל הרברט בלטון (Herbert Belton) והמהנדס קנת' גרדנר (Kenneth Gardner) תוכנית למיזם לו קרא בשם הקוד **מגדלי התאומים 2** (Twin Towers 2). ביולי 2004 התקיים טקס הנחת אבן הפינה באתר, שנודע בכינויו "גראונד זירו". אבן הפינה עשויה גרניט במשקל 20 טונות ועליה חקוק המשפט "נושאים ברוח החירות". כשנתיים לאחר מכן, בשנת 2005, הציג דייוויד צ'יילדס את עיצובו לבניין. העיצוב היה שונה לגמרי מהאחרים, וצורתו הייתה כטרפז. הבניין לא היה מרובע כמו קודמיו, אלא היה מורכב משישה משולשים בערך המשתלבים יחד ויוצרים חיבור מושלם.

בקומות העליונות של המגדל הוצבו טורבינות נסתרות אשר אמורות לספק 20% מתצרוכת החשמל של הבניין. בראש המגדל, בכל העיצובים, הוצבה אנטנה ענקית, ואלומת אור מבצבצת ממנה לזכר הנספים בפיגועים ולסמל החופש והחירות הנצחיים. הבניין בעיצובו הסופי הושפע בעיקר מהאנטנה, שהיא סמלו. האנטנה בעיצוב זה אינה כאנטנת הבניינים התאומים, שכן זו הוצבה לשידורי טלוויזיה, וזו במגדל הוצבה לזכר הנספים. "המגדל ישתלב בנוף פסל החירות מנמל ניו-יורק, כל המגיע מספינות נוסעים אל העיר ידע כי הגיע לארץ חירות", אמר ליבסקינד.

המגדל חובר במעבר תת-קרקעי לתחנת מרכז הסחר העולמי, המחברת את מנהטן לניו ג'רזי.

שאר מגדלי מרכז הסחר העולמי החדש
-------------------------------

השוואת גורדי שחקים בניו-יורק למגדל החירות (משמאל). הבאים אחריו (ימינה והלאה): בניין אמפייר סטייט, מגדל בנק אוף אמריקה, בניין קרייזלר, ובניין הניו יורק טיימס
* מרכז הסחר העולמי 2 - נמצא בשלבי ההכנה
* מרכז הסחר העולמי 3 - נחנך ב-11 ביוני 2018.
* מרכז הסחר העולמי 4 - נחנך בשנת 2013.
* מרכז הסחר העולמי 5 -בנייתו תתחיל בשנת 2024 מועד השלמתו לא ידוע (אנ')
* מרכז הסחר העולמי 7 - נבנה במקומו של המגדל המקורי, נחנך בשנת 2006.

בצורת עיצובו של מגדל החירות, גם הבניינים המקיפים אותו קיבלו עיצוב מעניין, למשל, בבניין 2 הרצפה נפרדת לארבעה חלקים בקומות הגג עד ליצירת משולש ישר-זווית. מגדלים 3 ו-4 גם הם יבנו תוך כדי הפרדות חלקים של התשתיות. פארק הזיכרון נדחה בעיצוב זה, ובמקומו עוצבה אנדרטת זיכרון הכוללת את טביעות הרגל של הבניינים המקוריים, וביניהם מוזיאון. העיצוב כלל גם פסל מרשים הדומה לסיכת שיער בין בניין 2 לבניין 3. משטרת ניו יורק הציעה לצ'יילדס לעשות את הבניין ברוחב אחיד, וכך בסוף 2006 הוצגה הגרסה הסופית של הבניין, תוך כדי סיום העבודות על הבניין השישי, שנקרא "בניין 7", היות שנבנה על חורבות הבניין השביעי המקורי. משטרת ניו יורק קיבלה את ההצעה והבניין החל להבנות בשנת 2009, תוך כדי מאבק ציבורי לבניית מגדלי התאומים 2.

המגדל נחנך בנובמבר 2014.

עלות משוערת
-----------

בפברואר 2007 הערכה הייתה כי העלות הראשונית של בניית מגדל החירות תהיה כ-3 מיליארד דולרים, או 12,380 דולר למטר רבוע. עם זאת, בינואר 2012 העלות המוערכת של המגדל עלתה ל-3.8 מיליארד דולרים, מה שהפך אותו לבניין היחיד היקר ביותר בעולם באותה העת. בנייתו של המגדל מומנה בחלקה בכמיליארד דולרים מכספי ביטוח מחברת הביטוח של לארי סילברסטיין שהיה השוכר הבלעדי של מרכז הסחר העולמי המקורי. מדינת ניו יורק גייסה 250 מיליון דולרים עבור עלויות הבנייה, ורשות הנמלים הסכימה לממן מיליארד דולרים נוספים באמצעות מכירה של איגרות חוב. כמו כן העלאת סכומי האגרה עבור גשרים ומנהרות על ידי רשות הנמלים נועדה כדי לגייס כספים, עם זאת, ההכנסות של העלאות אגרה אלה לא שימשו בסופו של דבר לשלם עבור בניית המגדל.

בעלות ושכירות
-------------

המגדל נמצא בבעלות רשות הנמלים של ניו יורק וניו ג'רזי, אך 5% מזכויות הבניין הם בבעלות חברת Durst, בתמורה להשקעה של מאה מיליון דולר. כמו כן, החברה ניהלה עבור רשות הנמלים את ניהול הבנייה, השכרת המשרדים ותחזוקת הבניין.

בשנת 2006, מדינת ניו יורק הסכימה לחכירה למשך 15 שנים של שטח בגודל 38,600 מ"ר של מרחב פנימי במרכז הסחר העולמי, עם אופציה להארכת תקופת החכירה ולהגדלת השטח עד ל-90,000 מ"ר. מנהל השירותים הכלליים של ארצות הברית (GSA) הסכים בתחילה לחכירה כ-59,900 מ"ר של שטח, והמשרד לשירותים כלליים של מדינת ניו יורק (OGS) תכנן חכירה של כ-38,300 מ"ר של משרדים. עם זאת, בחודש יולי 2011, GSA העביר את רוב שטח הרצפה המוחכרת שלה לרשות הנמלים, וגם OGS נסוג מהסכם החכירה. בחודש אפריל 2008, רשות הנמלים הודיעה שהיא מחפשת מועמד להפעלת מרפסת תצפית בשטח של 1,700 מ"ר בקומה ה-102 של המגדל.

גלריית תמונות
-------------

|  |
| --- |
| * אוקטובר 2006אוקטובר 2006
* מרץ 2007מרץ 2007
* אוקטובר 2007אוקטובר 2007
* ינואר 2008ינואר 2008
* פברואר 2009פברואר 2009
* אוקטובר 2009אוקטובר 2009
* פברואר 2011פברואר 2011
* מרץ 2012מרץ 2012
* אוגוסט 2012אוגוסט 2012
* נובמבר 2012נובמבר 2012
* יולי 2013יולי 2013
* 11 בספטמבר 2020, ציון 19 שנים לפיגועי 11 בספטמבר.11 בספטמבר 2020, ציון 19 שנים לפיגועי 11 בספטמבר.
 |

קישורים חיצוניים
----------------

ויקישיתוף מדיה וקבצים בנושא **מגדל החירות** בוויקישיתוף
* 

* אתר האינטרנט הרשמי של מגדל החירות (באנגלית)
* צפייה באתר ה-Ground Zero ממצלמות רשת
* צפייה 2

הערות שוליים
------------

1. ↑  "One World Trade Center". SkyscraperPage.]
2. ↑  One World Trade Center
3. ↑  "One World Trade Center Observatory Opens to Public". usnews.com. U.S. News.

| פיגועי 11 בספטמבר |
| --- |
| רקע | ההכנות לפיגועי 11 בספטמבר • פעולות החילוץ בתאומים • השפעות הפיגועים • תאוריות הקשר • הוועדה לחקר אירועי 11 בספטמבר |  |
| חטיפות המטוסים | טיסה 11 של אמריקן איירליינס • טיסה 175 של יונייטד איירליינס • טיסה 77 של אמריקן איירליינס • טיסה 93 של יונייטד איירליינס |
| אמנות ותרבות | 9/11 ההבדל הקטן • Tears in Heaven ‏• האדם הנופל • התייר ממגדלי התאומים • האנדרטה הלאומית והמוזיאון לפיגועי 11 בספטמבר • האנדרטה הלאומית לטיסה 93 • האנדרטה לזכר קרבנות אסון מגדלי התאומים (ירושלים) • הנפת הדגל בגראונד זירו • מגדלי התאומים (סרט) • טיסה 93 (סרט) • 11 בספטמבר (סרט) • פסטיבל הסרטים טרייבקה • צייטגייסט • הספירה • 9/11: בתוך חדר המלחמה של הנשיא |
| שונות | מרכז הסחר העולמי • מגדל החירות • מגדלי התאומים • גראונד זירו |


**גורדי השחקים הגבוהים ביותר בניו יורק**  
על־פי נתונים מספטמבר 2014| 262מטר | 265מטר | 279מטר | 283מטר | 290מטר | 298מטר | 306מטר | 319מטר | 319מטר | 366מטר | 381מטר | 541.3מטר | {\displaystyle {\begin{bmatrix}550\\500\\450\\400\\350\\300\\250\\200\\150\\100\\50\\0\end{bmatrix}}} |
| מגדל טראמפהעולמי | רחובספורס 8 | מרכזסיטיגרופ | בנייןטראמפ | בניין אמריקןאינטרנשיונל | מרכז הסחרהעולמי 4 | One57 | בניין הניויורק טיימס | בנייןקרייזלר | מגדל בנקאוף אמריקה | בנייןאמפייר סטייט | מגדלהחירות | שם |

**עשרת גורדי השחקים הגבוהים ביותר בעולם**| 528מטר | 530מטר | 530מטר | 541.3מטר | 554.5מטר | 599מטר | 601מטר | 632מטר | 678.9מטר | 828מטר | {\displaystyle {\begin{bmatrix}900\\800\\700\\600\\500\\400\\300\\200\\100\\0\end{bmatrix}}} |
| צ'יינה זון | מרכז צ'ו טאי פוק בינהאי טיינג'ין | המרכז הפיננסי CTF | מגדל החירות | מגדל העולם לוטה | מרכז פיננסי פינג אן | אבראג' אל-בית | מגדל שנגחאי | מרדקה 118 | בורג' ח'ליפה | שם |
| הרפובליקה העממית של סיןהרפובליקה העממית של סין בייג'ינג | הרפובליקה העממית של סיןהרפובליקה העממית של סין טיינג'ין | הרפובליקה העממית של סיןהרפובליקה העממית של סין גואנגג'ואו | ארצות הבריתארצות הברית ניו יורק | קוריאה הדרומיתקוריאה הדרומית סיאול | הרפובליקה העממית של סיןהרפובליקה העממית של סין שנג'ן | ערב הסעודיתערב הסעודית מכה | הרפובליקה העממית של סיןהרפובליקה העממית של סין שאנגחאי | מלזיהמלזיה קואלה לומפור | איחוד האמירויות הערביותאיחוד האמירויות הערביות דובאי | מיקום |
| עדכון נתונים: 2023 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007287908305171
* LCCN: sh2017004209
* LNB: 000298716
* VIAF: 150382242
* WorldCat (עם VIAF): 150382242

 |